Dave Pepler blog: 'Vyftien botteltjies vreugde'
JY LEES NOU Dave Pepler blog: 'Vyftien botteltjies vreugde'
Toe ek ? kind was het vroue op weeksdae na poeier geruik en Sondae na 4711 Eau de Cologne.
Daar was 'n apteek skuins oorkant die kerk, en hier, in 'n enkele glaskas, was die blikkies, bottels en dosies wat die geur van die biduur, die skoudans en die kerkbazaar bepaal het. Op hierdie dae het die tannies geruik na Yardley se Red Roses, Evening in Paris of soms na Goya se Black Rose. Sovêr ek kan onthou, het niemand in ons dorp na parfuum geruik nie, ten minste nie na ware parfuum nie.
Waar ons dorp ontbreek het aan parfuum, het die uitbundige tuine opgemaak met 'n geurpallet soos min. Ons dorp was geseënd met formidabele tuiniers wat die Kleinkaroo makgemaak het met bergwater uit leivore, tuisgemaakte kompos en sweet. “Deurmekaartuine” het my ouma hulle genoem; 'n mengsel van die streng formele (soos dit 'n gereformeerde gees betaam) en 'n uitbundige mengsel van teksture, kleure en geure – mens vind dit in die allerbeste Engelse tuine soos Sissinghurst. Paadjies het “borders’ gehad van heuningblom (Iberis spesies), daar was lemoensoet mignonette en fluweelrose soos Duftwolke daaragter – op ‘n stil dag het “Yesterday, today and tomorrow”, lemoene en suurlemoene eilande van geur geskep. Met vrugtetyd kon jy die oes aan die boom ruik: koejawel, songebakte vye en Royal-appelkose.
Maar in die veld was dit 'n ander storie. As kinders het ons Saterdae in die voetheuwels van die Langeberge gaan stap, op soek na lenteblommetjies vir die voorhuis. Die grootste prys was “Soekende basies”, 'n klein room-en-bottergeel freesia. Net 'n handjievol kon die hele huis laat lekker ruik. As kind het ek laas die reuk beleef en probeer tevergeefs onthou presies hoe dit geruik het. En dan was daar my gunsteling, tot vandag, die naeltjies (Lapeirousia). My ouma het ons veldtoe gestuur met 'n emmertjie, halfvol water, waarin ons die naeltjies moes versamel. By die huis het sy hulle versigtig uitgehaal, in 'n vlak kristalbak laat dryf, en dit in die voorkamer geplaas. Nét daar is die somber vertrek omskep in 'n klein stukkie veld, die blommetjies ysblou op die water – ys op kristal, in kristal.
Daar was ook die reuk van num-numbloeisels, klein trossies roomgeel blommetjies tussen die naaldskerp dorings, 'n oriëntale geur met speserye en jasmyn. Onlangs het ek langs die pad na Ashton gestop, my neus in 'n num-mum-bos gedruk en net vir 'n oomblik was ek weer jonk. Reuke doen dit mos.
Alhoewel hierdie jong meesterstuk nognie die vuurdoop van tyd ondergaan het nie, is dit my gunsteling van alle tye. Van die eerste oomblik tot die laaste is 31 Rue Cambon eenvoudig weergaloos. Die parfumier Jaques Polge het hier gewerk met die suiwerste en duurste komponente op aarde en elke oomblik weerspieël hierdie kwaliteit. Iris en peper? Ja, ja, ja.........
Basisnote: iris- en cyphre-note
Bo-note: citusnote soos nartjie en gergamot
Middel-note: jasmyn, roos, ylang-ylang en hout
Basisnote: leer, tabak, wierook
Diorella is ‘n geskiedenisles in die kuns van parfumerie. Ses jaar vantevore het Edmond Roudnitska die grootse Eau Sauvage vir Dior gekomponeer, wat weer sy oorsprong in Le Parfum de Thérèse van gehad het. Hierdie was sy lofsang aan sy vrou Thérèse en is onlangs deur Frederic Malle in sy verstommende Editions de Parfums uitgegee. Aldrie hierdie parfuums is klassieke cyphres met sitrus wat op eikemos rus. Deursigtig en silwerskoon.
Bo-note: suurlemoen, basilikum, bergamot
Middel-note: perske (laktoon) en kanferfoelie
Basisnote: eikemos en kuskusgras
Bo-note: bergamot, waatlemoen, bloekom
Middel-note: ylang-ylang, jasmyn
Basisnote: soeteamaling absoluut, lemoenbloeisel, kokosneut
Bo-note: bergamot, nartjie, seder, suurlemoen
Middel-note: jasmyn, roos, iriswortel
Basisnote: vanilje, wierook, leer en balsam van Peru.
6. Vanilia, L”Artisam Parfumeur (1978).
Die Koningin van die Nag, Glenda Kemp, Lady Gaga, Daisy de Melcker, Me Winnie Mandela, Sarah Palin en Imelda Marcos is almal kandidate vir Vanilia. Hierdie geur kan nie fluister nie want dit skree van die balke. Hou weg van kos, babas, mense met longprobleme, snufferhonde en perde. Vanilia is “over the top” maar absoluut briljant – vanilje uitgespel in neon.
Bo-note: koljander, kumynsaad, petit grain
Middel-note: rotsroos, jasmyn
Basisnote: seder, kuskusgras, amber
8. Tilda Swinton - Like this, Etat Libre d’Orange (2010)
Bo-note: nartjie, neroli, pampoen
Middel-note: gemmer, roos, spesery-note, soetwortel
Basisnote: kuskusgras, hout-note, heliotroop, muskus
Bo-note: lemoenbloeisel, groen note, bergamot
Middel-note: soeteamaling, jasmyn, iris, angelier, dal-lelie
Basisnote: sandelhout, seder, muskus, eikemos
10 & 11. Lolita Lempicka, Lolita Lempicka (1997) en Angel, Thierry Mugler (1992)
Bo-note: pynappel, suurlemoen, anys, rooshout
Middel-note: dallelie, roos, jasmyn, soetwortel
Basisnote: amandel, tonka, vanilje, heliotroop
Bo-note: bergamot, nartjie
Middel-note: passievrug, perske, appelkoos
Basisnote: patchouli, vanilje, sjokolade, karamel
12. Juicy Couture, Juicy Couture
Eintlik ‘n modehuis wat eers later die parfuumwêreld betree het, is JC een van Amerika se voorste innoveerders. Alles aan die parfuums is luidrigtig, die lettertipes Goot, die bottles lyk na goedkoop kraffies, die kartondosies tienerpienk. Maar spuit hierdie kersboom aan, en jy het een van die beste soete-amaling-parfuums op aarde. Dis jonk en vrugtig, die absolute teenpool van Fracas – nét die ding vir jonger dames, of die wat jonger van gees is. Briljante bling!
Bo-note: waatlemoen, nartjie, passievrug, madeliefie, hiasint
Middel-note: soeteamaling, roos, lelie
Basisnote: caramel, vanilje, hout-note
Bo-note: bergamot, koljander, jasmyn, pioen
Basisnote: patchouli, hout-note, wierook, ambrette
Bo-note: neroli, lila, rooshout
Middel-note: soeteamaling, katjiepiering, lemoenbloeisel, jasmyn, lelie
Basisnote: angelier, vanielje
15. Opium, Yves Saint Laurent (1977)
Wag vir 'n snikhete somerdag in Februarie, waar die kwik bo 40C styg. Betree in plattelandse kerkie sonder lugreëling en terwyl die gemeente regop staan en sing, maak jy ‘n seerower se speserykis oop. Vars uit die ooste stort al die geure van stomerige woude. Só ruik Opium, na al die jare steeds oorweldigend, na al die jare steeds een van die bestes.
Bo-note: kaneel, peper, lemoen, pimento
Middel-note: angelier, jasmyn, roos, ylang-ylang
Basisnote: vanielje, bensoien, patchouli, opoponax